Экипаж ағзалары — төрлө милләт кешеләре, һуғышҡа илдең төрлө мөйөштәренән алынғандар. Хәсәндең механигы — татар егете Билал Ғаязов — Башҡортостандан, наводчигы — яҡут Григорий Павлов — алыҫ Яҡутстандан, ә заряжающий Игорь Макаров Воронеж ҡалаһында тыуып үҫкән, рус милләтенән. Барыһы ла — тәжрибәле һалдаттар. Шулай ҙа һәр бәрелеш ҡан көҫәй. Шуғалырмы, ут-һыуҙы кискән һалдаттарҙың йөҙөндә борсолоу, хәүефләнеү билдәләре салына.